ISIGIDIMI SAMA-XOSA.

Vol VIII.

LOVEDALE, SOUTH AFRICA, JUNE 1, 1878.

No. 93.

Isigidimi Samaxosa.

UKUBUBA KUKA REV. R. LESLIE.

Kubo bonke abebemazi u-Rev. Mr. Leslie, umfundisi wakwa Sarili kuya kuba lusizi olukulu ukuva ukuba use esishiyile. Kulusizi sakucinga ngo msebenzi awushiya ngase mva, sakukumbula nokuba ube ewupete ngokukalipa okungakanana. Indawo yokuba ngu mfundisi kwisizwe esinje ngokuba ebenjalo ama Gcaleka asikuko nokuba ibe inzima, ifuna kumntu oyi peteyo enokuqonda okukulu, nonyamezelo kwizinto ezininzi abangazaziyo abafundisi bendawo ezinje nge Koloni. Umfo obala ngokufa kwake kwelinye lamapepa ase Qonce uteta amazwi esinqinelana nawo ngangokuba sesiwaguqulela abafundi betu noko angayifeziyo into ebingatetwa ngaye. Uti:—“U-Rev. R. S. Leslie ububile, ke ngokububa kwake abe United Presbyterian bapulukene nomfundisi obewulingene umsebenzi wake ezinikele kuwo, iqela elitile lipulukene nesihlobo senene. Ube ngu mfundisi wama Gcaleka, ehlala e- Tutura, isikolo esamiswa ngu Rev. Tiyo Soga, afela kuso. U-Mr. Leslie ububele kwa Rev. Mr. Cumming, Emgwali, isikolo esamiswa ngu Rev. Tiyo Soga emva ko Nongqause. Isifo amke siso sisisu esimlalise ixesha elingapezulu kuhle kweveki ezimbini. Ubengumntu ozivela kakulu izinto, obesiti futi ukuba kuko into ebimvuselele iye kucukumisa isisu sake. Seso esinye sezizatu ezibangele ukuba awe kwakamsinya kangaka umntu osenje ubutsha, ebonakala ngokungati womelele. Zizihlobo zake zodwa eziyaziyo intlungu ate wayi twala kwezi nyanga zidlulileyo. Kwamzuzu pambi kokuba ifike imfazwe ubeselekubona okuzayo. Kwase kuqaleni kuka August waese esiqonda isimo sezinto, waza ke kunye nomncedisi wake u- Rev. Mr. Dewar, nabanye, walinga ukuku- nqanda. Waebona ukuba ilizwe lonke lipa- mbene, waza ke wazama ngako konke anako ukuxolisa. Ukuqala kokulwa kwa Mamfengu na Magcaleka waya kuncedisa ukuwahlula. Yati yakuhlangana e-Gcuwa intlanganiso yokukangela oqale isipitipiti, wako naye ngokutunywa ngu Sarili ukuba aye kumvela amkangelele. Waya kulo msebenzi

engautandi, waya ngokutemba ukuti mhla- umbi ngokubako kwake kungancedakala kubeko uxolo. Yonke lonto yabanzima empilweni yake. Kwalekela ukuhlatywa komkosi, into ebeyi tiye kunene, ebipazamisa abantu imihla ngemihla. Pakati koko Umhle- kazi i-Governor yaya e-Gcuwa kwatunyelwa u-Mr. Leslie ukuba makeze kuyo. Wafika inamapakati ayeyeliselayo angasaziyo isimo sezinto nesabantu abayingqongileyo. Intliziyo yake yaba buhlungu kakulu zimposiso ezenziweyo, yada intlungu yentliziyo yange- nisela isifo. Noko akabanga nakupumla. Wati ke ngakusa kutile wanduluka no Mr. Dewar ukuya kuhlangana okokugqibela no Sarili. Babuya besiti inkosi ayi vumi ukuza kuhlangana ne Governor. Kwadlula intsuku ezimbalwa ezazizele ngamaxala, kwaza ke kwafika incwadi ye Governor eyayi myalela ukuba maka nduluke kwa Gcaleka. Waziposa enqweleni intwana ezimbalwa aye nokuzilaisha waza ke walishiya ngase mva ikaya lake elimnandi kunye nencwadi. Ezonto wazishiya kubantu ababemiswe ngu Sarili. Kwati ke okungatshatyalaliswanga ngama Xosa kwagqityelwa nga Mamfengu nabanye.

“Ukusuka apo weza apa e-Qonce. Akuba lapa yaya ikula ngokukula intlungu yentlizi­yo. Lwati uvuyo lwetu ngenxa yokoyisa esoyisa ngako, nokubona ukuvuya kwabatile bevuyela ukulwa kwangena entliziyweni. Sidla ngokuti sakubala ngokucasene nesizwe esitile kubeko oya kusitetisa, esiti siya posisa. Kuko amadoda apakamileyo ane mfundo, asati nanamhla u-Sandile ube ngayi funi imfazwe. U-Mr. Eustace kuyaziwa ngabo bonke ukuba umbekile u-Sarili. Nanambla akakafuni ukuva bani eteta ngoku­casene naye. Kuko ababala ngokuti u- Mhlontlo uyakoliswa kukuba pantsi kwa Mangesi, nabancoma ukulunga kwesimilo sika Mditshwa. U-Mr. Leslie ke naye njengaba sibakankanyileyo, ubebatanda aba­ntu abekubo. Ubebazi ubudenge babo, esazi nokuba ukuba bebemiselwe amanye amado­da okubapata, baza bapatwa ngaluhlobo lumbi ngeingabangako imfazwe. Ngexesha ke abelapa ubengenakupumla emini, engenakulala ebusuku, waza ke ngoko washenxela Emgwali. Ngeloxa bekuko ukuzola kona. Nakona ke yabehle yafika imfazwe. Wa- hambela kanye nakabini pesheya kwe Nciba wafika indlu yake itshatyalalisiwe. Wa-

buya wabuya kona weza Emgwali apo bese- likona ikaya lake, ade wabubela kulo ngomhla 28 ka April, washiya umfazi okufaneleka, nabantwana abane, abasala elusizini ngela- hlekelo yabo.

“ Xa alapa ubeshumayela futi kule tyalike yase Rabe, akolise ukuhlala ehotela amane encokola nabahambi abakona, esenza okulu- ngileyo kona. Amafama amaninzi ate ngo- kubona yena akuyeka ukuwucasa umsebenzi wabafundisi. Omnye wake wati kuti, “ La- madoda soloko ate azana no Mr. Leslie ano- kuwutanda umsebenzi oqutywa ngabafundisi. Ama Xosa ebemdumisile ngokwazi amayeza. Isixosa ebesazi kakuhle. Ubengu­mntu otanda izinto ezifanelekileyo, ofundileyo. Ubengumfundisi wabamhlope abakwa Sarili, bemtanda kakulu ; engumfundisi wabantsundu, umfundisi obetandwa ngu Sarili, ekubonisa futi ukuba umbekile. Kekaloku ngoku upelileyo umsebenzi wake, umsebenzi wokulungiselela, noko singenakuyi qonda imfihlakalo yokutatyatwa konje ngaye, siyazi ukuba ilahlekelo yeyetu, asiyake; ngokoke abebemazi bemtanda, usizi lwabo asilulo olungenatemba, koko bevuyiswa kwakwenzileyo, belandela obekufanelekile esimilweni sake.”

OBEKWE IZANDLA E-TIDMANTON.

*(Fort Beaufort Advocate.)*

E-Tidmanton kube kuko inkonzo yokube- kwa izandla ebiqutwa ngu Rev. E. Solomon wase Bedford encediswa ngo Revds. J. Read wase Philipton, no J. P. E. Read wase Hackney no W. Barton wase Nxukwebe, wama Wesile, no J. Berry wase Beaufort, owase, Rabe no A. V. d. Kemp van Rooyen.

Inkonzo iqalwe ngokuti u-Rev. E. Solomon avume ingoma 53 kumaculo ama Bulu, aze alese I. Cor. xii, waza emva koko wenza umtandazo omfutshane. Kubuye kwavunywa iculo 8 kwincwadi yama Bulu, waza emva koko waposa amazwana ambalwa ebonis ubume beremente.

Emva koko u-Mr. James Read, omncinane ubuze imibuzo emine esingiswa kwabaza ku- bekwa izandla waza u-Mr. Van Rooyen, wayipendula ngokwanelisayo. Lomibuzo ibisingiswa ipendulwa nge Singesi,

U-Rev. A. Van Rooyen. uyise walo ube- bekwa izandla usuke ukuba enze umtandazo wokumisela. Ute lomtandazo washukumisa